Komission asetus (EY) N:o 1093/97, annettu 16 päivänä kesäkuuta 1997, tiettyjen tuoreiden melonien ja vesimelonien kaupan pitämisen vaatimuksista



Virallinen lehti nro L 158 , 17/06/1997 s. 0021 - 0027



KOMISSION ASETUS (EY) N:o 1093/97, annettu 16 päivänä kesäkuuta 1997, tiettyjen tuoreiden melonien ja vesimelonien kaupan pitämisen vaatimuksista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 2 artiklan 2 kohdan, sekä katsoo, että asetuksen (EY) N:o 2200/96 liitteessä I luetellaan ne tuotteet, joita koskevat vaatimukset on vahvistettava; mainitussa liitteessä luetelluista tuotteista yhteisön vaatimuksia ei vielä ole vahvistettu muun muassa melonien ja vesimelonien osalta; tämän vuoksi on tarpeen vahvistaa näitä tuotteita koskevat kaupan pitämisen vaatimukset; tätä tarkoitusta varten olisi maailmanmarkkinoiden avoimuuden vuoksi otettava huomioon ne vaatimukset, joita Yhdistyneiden Kansakuntien Euroopan talouskomissio suosittelee kyseisille tuotteille, näiden vaatimusten soveltamisen vaikutuksena on oltava epätyydyttävää laatua olevien tuotteiden poistaminen markkinoilta, tuotannon suuntaaminen tavalla, joka tyydyttää kuluttajien vaatimukset, ja rehtiin kilpailuun perustuvien kauppasuhteiden helpottaminen ja tuotannon kannattavuuden parantaminen tällä tavoin, vaatimuksia sovelletaan kaikissa kaupan pitämisen vaiheissa; pitkät kuljetusmatkat, tietty varastointiaika tai erilaiset käsittelyt saattavat aiheuttaa tuotteissa niiden biologisesta kehittymisestä tai pilaantumisalttiudesta aiheutuvaa laadun heikkenemistä; nämä muutokset olisi sen takia otettava huomioon sovellettaessa laatuvaatimuksia lähetysvaihetta seuraavissa kaupan pitämisen vaiheissa, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Kaupan pitämisen vaatimukset, joita sovelletaan - CN-koodiin 0807 19 00 kuuluviin meloneihin - CN-koodiin 0807 11 00 kuuluviin vesimeloneihin ovat liitteessä I ja II. 2. Vaatimukset koskevat kaikkia kaupan pitämisen vaiheita asetuksessa (EY) N:o 2200/96 säädetyin edellytyksin. Lähetysvaihetta seuraavien vaiheiden aikana tuotteissa voi kuitenkin esiintyä a) vähäistä tuoreuden ja nestejännityksen vähenemistä, b) muihin kuin ekstra-luokkaan luokitelluilla tuotteilla vähäistä tuotteen biologisesta kehittymisestä ja pilaantumisalttiudesta johtuvaa laadun heikkenemistä. 2 artikla Tämä asetus tulee voimaan 1 päivänä heinäkuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä kesäkuuta 1997. Komission puolesta Franz FISCHLER Komission jäsen (1) EYVL N:o L 297, 21.11.1996, s. 1 LIITE I MELONEJA KOSKEVAT VAATIMUKSET I. TUOTTEEN MÄÄRITELMÄ Nämä vaatimukset koskevat lajin Cucumis Melo L. (viljeltyjen lajikkeiden) meloneja, jotka on tarkoitettu toimitettaviksi kuluttajille tuoreina, teolliseen jalostukseen tarkoitettuja meloneja lukuun ottamatta. II. LAATUA KOSKEVAT MÄÄRÄYKSET Vaatimusten tarkoituksena on määritellä melonien laatu kauppakunnostuksen ja pakkaamisen jälkeen. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat melonien on kaikissa luokissa oltava: - eheitä (1), - terveitä; tuotteita, joissa on mätää tai jotka ovat muuten pilaantuneet kulutukseen kelpaamattomiksi, ei sallita - puhtaita, lähes vailla näkyviä vieraita aineita - tuoreen näköisiä - lähes vailla tuholaisia - lähes vailla tuholaisten aiheuttamia vioituksia - kiinteitä - vailla epätavallista pintakosteutta - vailla vierasta hajua ja/tai makua. Melonien on oltava riittävän kehittyneitä, myös kypsyysasteeltaan (2). Melonien kehitysasteen ja kunnon on oltava sellainen, että ne: - kestävät kuljetuksen ja käsittelyn, ja - saapuvat tyydyttävässä kunnossa määräpaikkaan. B. Luokitus Melonit luokitellaan kahteen jäljempänä määriteltävään laatuluokkaan. i) I luokka Tähän luokkaan luokiteltujen melonien on oltava hyvänlaatuisia. Niiden on oltava ominaisuuksiltaan lajikkeelle tai lajille tyypillisiä. Meloneissa voi kuitenkin olla seuraavanlaisia vähäisiä virheitä edellyttäen, että ne eivät haittaa tuotteen yleistä ulkonäköä, laatua, säilyvyyttä tai myyntiin tarjontaa: - vähäinen muodon vajavuus, - vähäinen värivirhe (kirkasta kuoren väritystä kohdassa, jossa hedelmä on kehittyessään kosketuksissa maahan, ei pidetä virheenä), - vähäiset hankauksesta ja käsittelystä aiheutuneet kuoren vauriot, - vähäiset arpeutuneet alle 2 cm:n pituiset sellaiset halkeamat kannan ympärillä, jotka eivät ulotu hedelmälihaan. Sellaisten lajikkeiden, joista kanta ei irtoa hedelmän kypsyessä, kannan pituus saa olla enintään 2 cm Charentais-, Ogen ja Galla -lajikkeiden osalta ja 5 cm muiden melonien osalta, ja sen on aina oltava hedelmissä kiinni ja vahingoittumaton. ii) II luokka Tähän luokkaan kuuluvat melonit, joita ei voida luokitella I luokkaan, mutta jotka vastaavat edellä määriteltyjä vähimmäisvaatimuksia. Niissä voi olla seuraavanlaisia virheitä edellyttäen, että niiden laatuun, säilyvyyteen tai ulkonäköön liittyvät olennaiset ominaispiirteet säilyvät muuttumattomina: - muodon vajavuus, - värivirheet (kirkasta kuoren väritystä kohdassa, jossa hedelmä on kehittyessään kosketuksissa maahan, ei pidetä virheenä), - vähäiset pintaviat, - vähäiset halkeamat tai kuivat repeämät, jotka eivät ulotu hedelmälihaan, - vähäiset hankauksesta ja käsittelystä aiheutuneet kuoren vauriot. III. KOKOLAJITTELUA KOSKEVAT MÄÄRÄYKSET Koko määritetään joko tuotteen kappalepainon perusteella tai poikkileikkauksen halkaisijan mukaan. Vähimmäiskokovaatimukset ovat seuraavat: Kokolajittelu painon perusteella: >TAULUKON PAIKKA> Kokolajittelu halkaisijan perusteella: >TAULUKON PAIKKA> Kokolajittelun tapahtuessa painon perusteella suurimman melonin paino ei pakkauksessa saa ylittää yli 50 prosentilla pienimmän melonin painoa. Kokolajittelun tapahtuessa halkaisijan perusteella suurimman melonin halkaisija ei pakkauksessa saa ylittää yli 20 prosentilla pienimmän melonin halkaisijaa. Kokolajittelu on molempien luokkien osalta pakollinen. IV. SALLITTUJA POIKKEAMIA KOSKEVAT MÄÄRÄYKSET Jokaisessa pakkauksessa sallitaan laatu- ja kokopoikkeamien rajoissa tuotteita, jotka eivät ole määrätyn luokan vaatimusten mukaisia. A. Sallitut laatupoikkeamat i) I luokka 10 prosenttia melonien lukumäärästä tai painosta laskettuna meloneja, jotka eivät vastaa tämän luokan vaatimuksia, mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) II luokka 10 prosenttia melonien lukumäärästä tai painosta meloneja, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta tuotteita, joissa on mätää tai jotka ovat muuten pilaantuneet kulutukseen kelpaamattomiksi. B. Sallitut kokopoikkeamat Kaikissa laatuluokissa 10 prosenttia sellaisten melonien lukumäärästä tai painosta, jotka ovat ilmoitettua kokoa suurempia tai pienempiä. V. MYYNTIIN TARJOAMISTA KOSKEVAT MÄÄRÄYKSET A. Tasalaatuisuus Kunkin pakkauksen sisällön tulee olla tasalaatuista ja siinä saa olla ainostaan samaa alkuperää, lajiketta tai tyyppiä, laatu- ja kokoluokkaa sekä selvästi samaa kehitys- ja kypsyysastetta samoin kuin samaa väriä olevia meloneja. Pakkauksesta näkyvän sisällön osan tulee edustaa koko sisältöä. B. Pakkaaminen Melonit on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteiden ulkoista eikä sisäistä pilaantumista. Kaupan merkinnöillä varustettujen materiaalien, erityisesti papereiden tai tarraetikettien, käyttö sallitaan, jos painatuksessa on käytetty myrkytöntä mustetta tai etiketin kiinnittämisessä myrkytöntä liimaa. Pakkauksissa ei saa olla mitään vieraita aineita. VI. MERKITSEMISTÄ KOSKEVAT MÄÄRÄYKSET Kussakin pakkauksessa on oltava merkittynä sen yhdelle puolelle selvin, pysyvin ja pakkauksen ulkopuolelle näkyvin kirjaimin seuraavat merkinnät: A. Tunnistusmerkinnät Pakkaaja ja/tai lähettäjä: Nimi ja osoite tai virallisesti annettu tai hyväksytty tunnus. Jos käytetään koodia (tunnusta), merkintä "pakkaaja" ja/tai "lähettäjä" (tai vastaava lyhenne) on tehtävä kyseisen koodin (tunnuksen) lähelle. B. Tuote - "Meloneja", mikäli sisältö ei ole näkyvissä, - lajikkeen tai tyypin nimi (esimerkiksi Chanterais) C. Tuotteen alkuperä - Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot - luokka, - kokoluokka vähimmäis- ja enimmäispainoin tai vähimmäis- ja enimmäishalkaisijoin ilmaistuna, - kappalemäärä (vapaaehtoinen). E. Virallinen tarkastusmerkintä (vapaaehtoinen) (1) Virheenä ei kuitenkaan pidetä refraktometriluvun automaattisessa mittauksessa tullutta pientä arpeutunutta halkeamaa. (2) Hedelmälihan refraktometriluvun on oltava vähintään 8 prosenttia mitattuna hedelmälihasta keskeltä hedelmää sen poikittain leveimmästä kohdasta. LIITE II VESIMELONEJA KOSKEVAT LAATUVAATIMUKSET I. TUOTTEEN MÄÄRITELMÄ Nämä vaatimukset koskevat lajin Citrullus lanatus (Thunb.) Matsum. ja Nakai ( viljeltyjen lajikkeiden) vesimeloneja, jotka on tarkoitettu toimitettaviksi kuluttajille tuoreina, teolliseen jalostukseen tarkoitettuja vesimeloneja lukuun ottamatta. II. LAATUA KOSKEVAT MÄÄRÄYKSET Vaatimusten tarkoituksena on määritellä vesimelonien laatu kauppakunnostuksen ja pakkaamisen jälkeen. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat vesimelonien on kaikissa luokissa oltava: - eheitä, - terveitä; tuotteita, joissa on mätää tai jotka ovat muuten pilaantuneet kulutukseen kelpaamattomiksi, ei sallita, - puhtaita, lähes vailla näkyviä vieraita aineita, - lähes vailla tuholaisia, - lähes vailla tuholaisten aiheuttamia vioituksia, - kiinteitä ja riittävän kypsiä; hedelmälihan värin ja maun tulee vastata riittävää kypsyysastetta, - vailla halkeamia, - vailla epätavallista pintakosteutta, - vailla vierasta hajua ja/tai makua. Vesimelonien kehitysasteen ja kunnon on oltava sellainen, että ne: - kestävät kuljetuksen ja käsittelyn, ja - saapuvat tyydyttävässä kunnossa määräpaikkaan. B. Luokitus Vesimelonit luokitellaan kahteen jäljempänä määriteltävään laatuluokkaan. i) I luokka Tähän luokkaan luokiteltujen vesimelonien on oltava hyvälaatuisia. Niiden on oltava: - muodoltaan lajikkeelle tyypillisiä, - vailla halkeamia ja vaurioita; pieniä pinnallisia halkeamia ei katsota virheiksi, Vähäinen kirkkaan värityksen vajavuus kuitenkin sallitaan siinä vesimelonin osassa, joka on ollut kosketuksissa maahan hedelmän kehityksen aikana. Vesimelonin kanta saa olla enintään 5 cm:n pituinen. ii) II luokka Tähän luokkaan kuuluvat vesimelonit, joita ei voida luokitella I luokkaan, mutta jotka vastaavat edellä määriteltyjä vähimmäisvaatimuksia. Niissä voi olla seuraavanlaisia virheitä edellyttäen, että niiden laatuun, säilyvyyteen tai ulkonäköön liittyvät olennaiset ominaispiirteet säilyvät muuttumattomina: - vähäinen muodon vajavuus, - vähäinen kuoren värityksen vajavuus, - vähäiset vauriot ja pintavirheet, jotka aiheutuvat erityisesti mekaanisesta käsittelystä tai kasvintuhoojista. III. KOKOLAJITTELUA KOSKEVAT MÄÄRÄYKSET Koko määritetään tuotteen kappalepainon perusteella. Vähimmäispainoksi on vahvistettu 1,5 kg. Jos vesimelonit tarjotaan myyntiin pakkauksissa, samassa pakkauksessa olevien kevyimmän ja painavimman vesimelonin painoero saa olla enintään 2 kg tai 3,5 kg silloin kun kevyin vesimeloni painaa yli 6 kg. Vesimeloneja irtotavarana myyntiin tarjottaessa ei tarvitse noudattaa tätä painon yhdenmukaisuutta. IV. SALLITTUJA POIKKEAMIA KOSKEVAT MÄÄRÄYKSET Jokaisessa pakkauksessa tai irtotavarana myytäessä jokaisessa erässä sallitaan laatu- ja kokopoikkeamien rajoissa tuotteita, jotka eivät ole määrätyn luokan vaatimusten mukaisia. A. Sallitut laatupoikkeamat i) I luokka 10 prosenttia vesimelonien lukumäärästä tai painosta laskettuna vesimeloneja, jotka eivät vastaa tämän luokan vaatimuksia, mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) II luokka 10 prosenttia vesimelonien lukumäärästä tai painosta vesimeloneja, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta tuotteita, joissa on mätää tai jotka ovat muuten pilaantuneet kulutukseen kelpaamattomiksi. B. Sallitut kokopoikkeamat Kaikissa laatuluokissa 10 prosenttia vesimelonien lukumäärästä tai painosta vesimeloneja, jotka ovat ilmoitettua kokoa suurempia tai pienempiä, mutta eivät kuitenkaan poikkea enempää kuin 1 kg:n ilmoitetuista rajoista. Sallittu poikkeama ei kuitenkaan missään tapauksessa koske vesimeloneja, joiden paino on alle 1 kg:n. V. PAKKAAMISTA JA KAUPPAKUNNOSTUSTA KOSKEVAT MÄÄRÄYKSET A. Tasalaatuisuus Kunkin pakkauksen, tai irtotavarana myyntiin tarjottaessa erän, sisällön tulee olla tasalaatuista ja siinä saa olla ainoastaan samaa alkuperää, lajiketta ja laatuluokkaa olevia vesimeloneja. Pakkauksesta, tai irtotavarana myyntiin tarjottaessa erästä, näkyvän sisällön osan tulee edustaa koko sisältöä. I luokassa on lisäksi vesimelonien muodon ja kuoren värin oltava yhdenmukaiset. B. Pakkaaminen Vesimelonit on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteiden ulkoista eikä sisäistä pilaantumista. Kaupan merkinnöillä varustettujen materiaalien, erityisesti papereiden tai tarraetikettien, käyttö sallitaan, jos painatuksessa on käytetty myrkytöntä mustetta tai etiketin kiinnittämisessä myrkytöntä liimaa. Pakkauksissa, tai irtotavarana myyntiin tarjottaessa erässä, ei saa olla mitään vieraita aineita. Irtotavarana kuljetettavat vesimelonit on eristettävä kuljetusvälineen lattiasta ja sisäseinistä sellaisella sopivalla uudella ja puhtaalla suojamateriaalilla, josta ei voi tarttua hedelmiin epätavallista makua tai hajua. C. Myyntiin tarjoaminen Vesimelonit voidaan tarjota myyntiin: - pakkauksissa - irtotavarana. VI. MERKITSEMISTÄ KOSKEVAT MÄÄRÄYKSET Kussakin pakkauksessa on oltava merkittynä sen yhdelle puolelle selvin, pysyvin ja pakkauksen ulkopuolelle näkyvin kirjaimin seuraavat merkinnät. Kun on kyse irtotavarana kuljetettavista (suora lastaus kuljetusvälineeseen) vesimeloneista, näiden tietojen on oltava tavaroiden mukana seuraavassa asiakirjassa, joka on kiinnitetty näkyvälle paikalle kuljetusvälineen sisäpuolelle. Vesimeloneja tällä tavoin myyntiin tarjottaessa ei ole pakollista ilmoittaa kokoa, nettopainoa tai kappalemäärää. A. Tunnistusmerkinnät Pakkaaja ja/tai lähettäjä. Nimi ja osoite tai virallisesti annettu tai hyväksytty tunnus. Käytettäessä koodia (tunnusta) merkintä "pakkaaja" tai "lähettäjä" (tai vastaava lyhenne) on tehtävä lähelle kyseistä koodia (tunnusta). B. Tuote - "Vesimeloneja", mikäli sisältö ei ole näkyvissä. C. Tuotteen alkuperä - Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot - Luokka, - kokoluokka (jos lajiteltu koon mukaan) vähimmäis- ja enimmäispainoin ilmaistuna, - nettopaino tai kappalemäärä. E. Virallinen tarkastusmerkintä (vapaaehtoinen).